Friedebert Tuglase nimelise Ahja Kooli hoolekogu koosoleku

protokoll **nr 1**

Koosoleku toimumise aeg ja koht: 13.12.2022 koolimajas.

Koosolek algas kell 18.00, lõppes kell 19.50.

Koosoleku juhataja: Pirjo Pall.

Koosoleku protokollija: Tiia Tenno.

Koosolekust võtsid osa: Janely Trahv, Ulvi Kade, Kaidi Rämman, Helina Turja,

Toivo Narusbek, Tiia Tenno, Pirjo Pall.

Puudus: Kristi Peedo, Kristelle Laevik.

Päevakord:

1. Hoolekogu liikmete tutvustus, ootused hoolekogu tööle.

2. Hoolekogu esimehe, aseesimehe ja protokollija valimine.

3. Ülevaade õppeaasta algusest.

4. Hindamisjuhendile arvamuse andmine.

5. Sisehindamise aruandele arvamuse andmine.

6. Heategevusliku annetuse saaja valimine.

Hoolekogu liikmete tutvustus, ootused hoolekogu tööle.

Direktor Pirjo Pall palus kõikidel liikmetel ennast tutvustada. Seejärel said hoolekogu liikmed ühises aruteluringis välja tuua oma mõtted seoses hoolekogu tööga.

Hoolekogu esimehe ja aseesimehe ning protokollija valimine.

Ettepanek: valida protokollijaks Tiia Tenno.

**Otsus** vastu võetud ühehäälselt.

Ettepanek: valida hoolekogu esimeheks Kaidi Rämman.

**Otsus** vastu võetud ühehäälselt.

Ettepanek: valida hoolekogu aseesimeheks Janely Trahv.

**Otsus** vastu võetud ühehäälselt.

Ülevaade õppeaasta algusest.

* Direktor andis lühiülevaate õppeedukusest I trimestril. Hindele „5“ (käitumine eeskujulik) õpib 2 õpilast, hinnetele „4-5“ (käitumine eeskujulik või hea) õpib 15 õpilast.
* Direktor on õnnelik, et kooli uued 3 põhiväärtust on õpetajate, õpilaste ja lapsevanemate kaasabil saanud sisulise kirjelduse.
* Toimima on hakanud õppekäikude meeskondlik ja süsteemne planeerimine.
* Tunnustustahvlile anname uue sisu ja kujunduse. Lisaks heade õpitulemustele tahame kiitust avaldada ka muude positiivsete märkamiste eest. Fotod teeme ise, pildistame ka grupiti.
* Põlva vallas tuleb haridusreform, vastav ettepanek tehakse peatselt volikogule. Teada on, et vaadatakse lasteaedu ja koole eraldi. Lasteaedade osas tehakse otsused 2023. aasta märtsiks ja koolide osas 2024. aasta märtsiks.

Oodatakse, et koolipered tulevad välja oma nägemustega, kuidas võiks koolivõrku korrastada. Peamiseks eesmärgiks on saavutada kokkuhoid tööjõukuludelt.

Hindamisjuhendile arvamuse andmine

Direktor selgitas, et muudatused hindamisjuhendis on vajalikud seoses üleminekuga eKooli’lt Stuudium’ile: sõnastustes eKooli asemel Stuudium, ka muutused mõningates tähistes lähtuvalt Stuudiumi võimalustest.

Hindamisjuhend koos muudatustega oli hoolekogu liikmetele eelnevalt edastatud.

Hoolekogu liikmetel vastuväiteid ei olnud.

**Otsus:**  hoolekogu on nõus hindamisjuhendis tehtavate muudatustega. Otsus vastu võetud ühehäälselt.

Sisehindamise aruandele arvamuse andmine.

Direktor oli eelnevalt edastanud hoolekogu liikmetele tutvumiseks sisehindamise aruande perioodi 2019/2020 - 2021/2022 kohta.

Hoolekogu liikmetelt küsimusi ega parendusettepanekuid ei laekunud.

Heategevusliku annetuse saaja valimine.

4.klassi õpilased on aastaid oma loosipaki raha annetanud heategevuslikul eesmärgil. 4.klassi lapsevanemad tegid ettepaneku laiendada annetamist terve kooli peale ning siduda see 19.detsembri jõululaadaga. Direktor pakkus välja ka idee teha oksjon, mille tulu läheb annetusteks.

Hoolekogu arutles, keda annetuse saajaks valida.

**Otsus:** hoolekogu teeb ettepaneku teha annetus Eesti Vähihaigete Laste Vanemate Liidule. Otsus vastu võetud ühehäälselt.

Hoolekogu järgmise korralise koosoleku toimumise aeg.

Ettepanek: tulla kokku veebruaris.

Otsus: järgmine koosolek toimub 07.02.2023 kell 18.00 koolimajas.

Koosoleku juhataja Kaidi Rämman Protokollija Tiia Tenno

*/allkirjastatud digitaalselt/ /allkirjastatud digitaalselt/*